Мма ду. 

Хlара хlымма лыура дута гьакlвым, 
Мма ду - хlва хъгlата йызхlхlвауа. 
Йгlанымшас закlы хlлырбата гьакlвым, 
Мма ду бзидздза хlа дзыгlбауа. 
Хlгвы аншlыгъьра хабар пшдзакl гlахlалхlвуаштl, 
Хlуыс анчвгьугьи хlхъа пхадза йгlалщщуаштl. 
Мцыта йхlхlваз йарасахlат йылдыруаштl,
Мма ду хlмаджьанраква лгвынгlвуаштl. 
Мма ду закlгьи хlачвымшвауата, 
Хlымадзаква зымгlва лахlхlв aуаштl. 
Мма ду закlгьи дазымцlгlауата, 
Дшгlахlшlапшуа хlгвы йту зымгlва лгвынгlвуаштl. 
Хlкlахlазтын, зымгlва рапхъа дхlызгlагlвуаштl, 
Лнапl пхаква хlальальта йгlахlлыркlуаштl. 
Хlгlващазтын, зымгlва рапхъа йгlахlалхlвуаштl, 
Ацlабырг амгlва райшата йхlлыркlуаштl.
Ббзаза, Мма ду, бынцlра ауыразтl, 
Бпхара гlвнымцlуа йыгlвназтl зымгlва хlпынгьи. 
Быпхlчва-бпачва хвыцква нурта брылазтl, 
Ммадургlа швхlыгымхатl зынгьи! 

(Шхай Катйа)